Source: https://www.eknitra.sk/aktualita-535/povinnosti-zamestnavatelov-pri-rocnom-zuctovani-preddavkov-na-dan-z-prijmov-zo-zavislej-cinnosti-za-rok-2018/
Timestamp: 2019-02-22 18:05:50+00:00

Document:
Povinnosti zamestnávateľov pri ročnom zúčtovaní preddavkov na daň z príjmov zo závislej činnosti za rok 2018:
Pri ročnom zúčtovaní preddavkov na daň za rok 2018 sa zamestnávatelia môžu stretnúť s nasledovnými novinkami:
Oslobodené nepeňažné plnenia poskytnuté zamestnancovi od zamestnávateľa za účelom zabezpečenia dopravy zamestnanca na miesto výkonu práce a späť,
Oslobodené nepeňažné plnenie poskytnuté zamestnancovi v pracovnom pomere od zamestnávateľa, ktorého prevažujúca činnosť je výroba vykonávaná vo viaczmennej prevádzke, za účelom zabezpečenia ubytovania zamestnanca max. 60,00€ za mesiac,
Oslobodený príspevok pri príležitosti vianočných sviatkov 500,00€ najviac od 1 zamestnávateľa,
Nová nezdaniteľná časť - preukázateľne zaplatené úhrady súvisiace s kúpeľnou starostlivosťou a s ňou spojenými službami vynaložené v príslušnom zdaňovacom období v prírodných liečebných kúpeľoch a kúpeľných liečebniach prevádzkovaných na základe povolenia podľa osobitného predpisu, (zoznam http://www.health.gov.sk/?povolenie-na-prevadzkovanie-prirodnych-liecebnych-kupelov-a-kupelnych-liecební). ax.50,00€. Rovnako si môže túto nezdaniteľnú časť uplatniť aj na manželku a vyživované deti.
Nový daňový bonus - suma daňového zvýhodnenia na zaplatené úroky pri úveroch na bývanie, v legislatívnej skratke „daňový bonus na zaplatené úroky“
Pri každom uvedenom plnení je potrebné splnenie viacerých zákonom stanovených podmienok.
V súvislosti so zmenami v priebehu roku 2018 došlo aj ku zmenám tlačiva, ktorého vzor uverejňuje Finančné riaditeľstvo SR na svoje stránke
o zdaniteľných príjmoch fyzickej osoby zo závislej činnosti a ďalších údajoch podľa § 39 ods. 5 zákona č. 595/2003 Z. z. o dani z príjmov v znení neskorších predpisov (ďalej len „zákon“) za zdaňovacie obdobie
V roku 2018 sa tak zamestnávatelia stretli aj so vzorom, ktorého platnosť skončila 31.5.2018. Za zdaňovacie obdobie 2018 sa použije vzor uverejnený 30.5.2018 s platnosťou od 1.6.2018 a vzor uverejnený 21.12.2018 z dôvodu oslobodenia nepeňažného plnenia na ubytovanie spätne za rok 2018.
Ak zamestnávateľ poskytol zamestnancovi takéto plnenie, použije tento vzor tlačiva a sumu zodpovedajúcu tomuto plneniu uvedie na r. 13 tlačiva:
Úhrnná suma nepeňažného plnenia na ubytovanie poskytnutého v zdaňovacom období 2018, na ktoré sa vzťahuje oslobodenie od dane podľa § 5 ods. 7 písm. p) a § 52zu zákona (najviac 60 € mesačne)
Daňový bonus na zaplatené úroky znižuje daň. Pre uznanie tohto daňového bonusu je povinný zamestnanec preložiť tlačivo, ktorého vzor je ustanovený zákonom. Banka vyhotoví tlačivo na žiadosť. Zamestnanec ho musí predložiť do 15.2.2019. Bez predloženej žiadosti nie je možné uplatnenie tohto bonusu v ročnom zúčtovaní. Výška tohto daňového bonusu je najviac 50 % zaplatených úrokov, najviac však 400,00€. V roku začatia úročenia úveru na bývanie má daňovník nárok na pomernú časť z maximálnej sumy daňového bonusu na zaplatené úroky pripadajúcu na počet kalendárnych mesiacov v zdaňovacom období, a to od mesiaca, v ktorom začalo úročenie úveru na bývanie.
Upozornenie na niektoré zmeny na rok 2019:
Podľa v súčasnosti platného znenia zákona o dani z príjmov, v roku 2019 bude oslobodený aj príspevok pri príležitosti letných dovoleniek najviac 500,00€ ak:
suma peňažného plnenia je najmenej vo výške priemerného mesačného zárobku,
vyplatená v júni,
pracovnoprávny (štátnozamestnanecký) vzťah zamestnanca u tohto zamestnávateľa k 30. aprílu príslušného kalendárneho roka trvá nepretržite aspoň 24 mesiacov;
Do Národnej rady SR bol predložený návrh novely zákona Parlamentná tlač č. 1294, podľa ktorej, je podmienka príspevku najmenej vo výške priemerného mesačného zárobku nahradená podmienkou najmenej 500,00€ od jedného zamestnávateľa. Podľa tohto návrhu účinnosť by mala byť od 30.apríla 2019 a tento postup by mal byť aplikovaný už na príspevky vyplatené v júni 2019.
Oslobodené nepeňažné plnenie poskytnuté zamestnancovi v pracovnom pomere od zamestnávateľa, ktorého prevažujúca činnosť je výroba vykonávaná vo viaczmennej prevádzke, za účelom zabezpečenia ubytovania zamestnanca za splnenia zákonom stanovených podmienok zamestnávateľ oslobodzuje pri poskytnutí (najviac 60,00€ mesačne, resp. alikvotne podľa dní poskytnutia ubytovania)
Od 1.4.2019 sa mení suma daňového bonusu na dieťa nasledovne
a) 22,17 eura mesačne, alebo
b) dvojnásobok sumy podľa písmena a) mesačne, ak vyživované dieťa nedovŕšilo šesť rokov veku a to poslednýkrát za kalendárny mesiac, v ktorom vyživované dieťa dovŕši šesť rokov veku. [účinnosť 1.4.2019; z. č. 10/2019Z.z.]
tlač 1294:
1.V § 5 ods. 7 písm. n) sa slová „priemerného mesačného zárobku (funkčného platu) zamestnanca24f)“ nahrádzajú slovami „500 eur od jedného zamestnávateľa“.
2.Za § 52zw sa vkladá § 52zx, ktorý vrátane nadpisu znie:
„§ 52zx
Prechodné ustanovenie k úprave účinnej od 30. apríla 2019
Ustanovenie § 5 ods. 7 písm. n) v znení účinnom od 30. apríla 2019 sa prvýkrát použije na sumu peňažného plnenia podľa osobitných predpisov24d) vyplatenú v mesiaci jún 2019.“.
Tento zákon nadobúda účinnosť 30. apríla 2019.
Informácia k zákonu č. 355/2007 Z.z. v znení neskorších predpisov. Zamestnávatelia sú povinní plniť oznamovaciu povinnosť voči úradu verejného zdravotníctva v zmysle § 30 ods.1 písm. k) cit. zákona. Prvýkrát mala byť oznamovacia povinnosť splnená do 15.1.2019 podľa stavu k 31.12.2018. Na stránke Úradu verejného zdravotníctva sú zoznamy fyzických a právnických osôb, ktoré majú oprávnenie na vykonávanie pracovnej zdravotnej služby ako aj zoznam osôb, ktorým toto oprávnenie zaniklo.
Zo stránky vyberáme:

References: § 39
 § 5
 § 52
 § 5
 § 52
 § 52
 § 5
 § 30